Miss World 1980

Ang Miss World 1980 ay ang ika-30 edisyon ng Miss World pageant, na ginanap sa Royal Albert Hall sa Londres, Reyno Unido noong 13 Nobyembre 1980. Ito ang unang edisyon ng kompetisyon na ginanap sa ilalim ng Miss World Ltd.

Pagkatapos ng kompetisyon, kinoronahan ni Gina Swainson ng Bermuda si Gabriella Brum ng Alemanya bilang Miss World 1980. Ito ang pangalawang beses na nanalo ang Alemanya bilang Miss World. Nagtapos bilang first runner-up si Kimberley Santos ng Guam, habang nagtapos bilang second runner-up si Patricia Barzyk ng Pransiya.

Mga kandidata mula sa animnapu't-pitong bansa at teritoryo ang lumahok sa kompetisyong ito. Pinangunahan nina Peter Marshall, Judith Chalmers, at Anthony Newley ang kompetisyon. Ito rin ang unang edisyon ng kompetisyon na isinahimpapawid sa Thames Television.

Labinwalong oras pagkatapos ng kompetisyon, nagbitiw si Brum matapos tumutol ang kasintahan nito sa kanyang pagkapanalo. Pagkaraan ng labing-apat na araw, kinoronahan ni Miss World 1977 Mary Stävin sa Guam si Kimberley Santos. Si Santos ang kauna-unahang Miss World mula sa Guam, at ang kauna-unahang Miss World na kinoronahan sa labas ng Reyno Unido.

 Kasaysayan 

 Pagpili ng mga kalahok 
Mga kandidata mula sa animnapu't-pitong bansa at teritoryo ay napili upang lumahok sa kompetisyon. Anim na kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang casting process, at dalawang kandidata ang nailuklok matapos bumitiw ang orihinal na kalahok.

 Mga pagpalit 
Dapat sanang lalahok si Helga Scheidl ng Austrya sa edisyong ito, ngunit dahil nailipat ang karapatan ng pagpili ng kandidata ng Miss World sa Austrya sa ibang organisasyon, si Sonya-Maria Schlepp ang siyang naging kandidata ng Austrya sa Miss World. Dapat sanang lalahok si Luz Ernestina Mejía ng Honduras sa edisyong ito, ngunit siya ay pinalitan ni Miss Honduras 1980 Etelvina Raudales dahil sa hindi isiniwalat na dahilan.

 Mga unang pagsali, pagbalik, at pag-urong 
Lumahok sa unang pagkakataon ang bansang Simbabwe. Bumalik sa edisyong ito ang mga bansang Papua Bagong Guinea na huling sumali noong 1977, at Curaçao na huling sumali noong 1978.

Hindi sumali sa edisyong ito ang mga bansang El Salvador, Lupangyelo, Niherya, Portugal, Tahiti, at Tsile. Hindi sumali sina Auður Elisabet Guðmundsdottir ng Lupangyelo, Syster Jack ng Niherya, Tatiana Teraiamano ng Tahiti, at Gabriela Valdés Aravena ng Tsile dahil sa hindi isiniwalat na dahilan. Hindi sumali ang mga bansang El Salvador at Portugal matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

 Mga kontrobersiya 

 Ang pagpapatalsik kay Brum 
Noong 13 Nobyembre 1980, kinoronahan si Gabriella Brum bilang Miss World 1980. Matapos ang kanyang koronasyon, inulan ng mga tanong si Brum tungkol sa kanyang relasyon sa kanyang limampu't-dalawang taong-gulang na kasintahan na si Benno Bellenbaum, isang producer ng mga adult film, na diumano ay tutol sa pagkapanalo ni Brum.

Kinabukasan, matapos ang kanyang champagne breakfast kasama ang alkalde ng Londres na si Sir Ronald Gardner-Thorpe, ipinaalam ni Brum kay Julia Morley ang kanyang desisyong magbitiw bilang Miss World, labinwalong oras matapos siyang makoronahan. Sa simula, ang rason na ibinigay kung bakit bumitiw si Brum ay dahil sa hindi sumang-ayon ang kanyang kasintahan sa kanyang mga bagong obligasyon bilang Miss World, at dahil mas gusto niyang makasama ang kanyang kasintahan kaysa sa nasa ilalim siya ng isang mahigpit na kontrata sa loob ng isang taon. Gayunpaman, kalaunan ay ipinahayag na ang tunay na dahilan kung bakit nagbitiw si Brum ay dahil sa presyon mula sa mga tagapagbalita, at dahil sa mga alegasyon na may mga hubad na litrato siya. Matapos ang pag-anunsyo ni Morley sa pagbitiw ni Brum, kaagad na tumungo si Brum sa Heathrow Airport upang makabalik kaagad sa Kanlurang Alemanya. Dahil sa pagbitiw ni Brum, ipinasa ang titulo kay Kimberley Santos ng Guam, na siyang nalaman ang balita na siya ang papalit bilang Miss World noong siya ay nasa Los Angeles International Airport na.

 Mga resulta 
link=https://en.wikipedia.org/wiki/File:Miss_World_1980_Map.PNG|thumb|250x250px|Mga bansa at teritoryong sumali sa Miss World 1980 at ang kanilang mga pagkakalagay.

 Mga pagkakalagay 
Pagkakalagay Kandidata Miss World 1980  Alemanya – Gabriella Brum (nagbitiw) 1st runner-up  Guam – Kimberley Santos (pumalit) 2nd runner-up  Pransiya – Patricia Barzyk 3rd runner-up  Israel – Anat Zimmermann 4th runner-up  Reyno Unido – Kim Ashfield Top 7  Bagong Silandiya – Vicky Lee Hemi
  Estados Unidos – Brooke Alexander Top 15  Austrya – Sonya-Maria Schlepp
  Beneswela – Hilda Abrahamz
  Bermuda – Zina Minks
  Hamayka – Michelle Ann Harris
  Indiya – Anita Reddi
  Porto Riko – Michelle Torres
  Simbabwe – Shirley Nyanyiwa
  Suwesya – Monika Jenemark

 Mga espesyal na parangal 
ParangalNagwagiMiss Photogenic  Irlanda – Michelle RoccaMiss Personality  Kanada – Annette Labrecque

 Kompetisyon 

 Pormat 
Tulad noong 1961, labinlimang semi-finalist ang napili sa pamamagitan ng paunang kompetisyon na ginanap sa araw ng pinal na kompetisyon na binubuo ng swimsuit at evening gown competition. Lumahok sa swimsuit competition at evening gown competition ang labinlimang mga semi-finalist, at kalaunan ay napili ang pitong pinalista na sumabak sa final interview.

 Komite sa pagpili 

 Bruce Forsyth – Ingles na tagapaglibang
 Sophia Mamba – Asawa ng High Commissioner ng Suwasilandiya sa Londres
 John McMenamin – Pangalawang pangulo ng Max Factor International
 Wilnelia Merced – Miss World 1975 mula sa Porto Riko
 Alan Minter – Boksingerong Ingles
 Eric Morley – Tagapagtatag ng Miss World
 Peter Thompson – Pangalawang pangulo ng Universal Studios
 Vivian Ventura – Ingles na aktres
 Dennis Waterman – Ingles na aktor at mang-aawit

 Mga kandidata 
Animnapu't-pitong kandidata ang lumahok para sa titulo.
Bansa/TeritoryoKandidataEdadBayan AlemanyaGabriella Brum18Berlin ArhentinaElsa Galotti20Rafaela ArubaEthline Dekker19Oranjestad AustralyaLinda Shepherd18Wollongong AustryaSonya-Maria Schlepp19Graz Bagong SilandiyaVicky Lee Hemi18Hamilton BahamasBernadette Cash20Nassau BelhikaBrigitte Billen19Limburg BeneswelaHilda Abrahamz21Caracas BermudaZina Minks17St. George's Parish BulibyaSonia Malpartida20Sucre BrasilLoiane Aiache18Brasília CuraçaoSoraida de Windt21Willemstad DinamarkaJane Bill18Copenhague EkwadorGabriela Ríos19Guayaquil EspanyaFrancisca Ondiviela17Gran Canaria Estados UnidosBrooke Alexander16Kailua GresyaVera Zacharopoulou19Atenas GuamKimberley Santos19Toto GuwatemalaLigia Martínez19Lungsod ng Guatemala HamaykaMichelle Ann Harris21Kingston HaponKanako Ito18Tokyo HibraltarYvette Domínguez19Hibraltar HondurasEtelvina Raudales20San Pedro Sula Hong KongJulia Chan21Pulo ng Hong Kong IndiyaElizabeth Anita Reddi21Bombay IrlandaMichelle Rocca21Dublin IsraelAnat Zimmermann18Givatayim ItalyaStefania de Pasquaci17ParmaKaren Poole21Saint Helier KanadaAnnette Labrecque19Charlesbourg Kanlurang SamoaLiliu Tapuai18Apia Kapuluang Birhen ng Estados UnidosPalmira Frorup24Saint Croix Kapuluang KaymanDevon Walter21George Town KolombyaMaría Cristina Valencia18Armenia Kosta RikaMarie Claire Tracy Coll20San JoséLits’ila Alina Lerotholi18Maseru LibanoCeleste El-Assal19Beirut MalaysiaCallie Liew23Kuantan MaltaFrances Duca19Fgura MawrisyoCarol Mackay23Grand Gaube MehikoClaudia Holley18Naucalpan NoruwegaMaiken Nielsen22Oslo OlandaDesiree Geelen20Amsterdam PanamaÁurea Horta20Lungsod ng Panama Papuwa Bagong GuniyaMispah Alwyn19Port Moresby ParagwayCelia Schaerer19AsunciónRoxana Vega21Lima PilipinasMilagros Nabor20Maynila PinlandiyaRitva Tamio19Turku Porto RikoMichelle Torres 19Ponce PransiyaPatricia Barzyk17ArbouansVoirrey Wallace18Douglas Republikang DominikanoPatricia Polanco18Santo Domingo Reyno UnidoKim Ashfield21Buckley SimbabweShirley Richard Nyanyiwa22Salisbury SingapuraAdda Pang21Singapura Sri LankaRosemarie Ramanayake22Colombo SuwasilandiyaNomagcisa Cawe23Manzini SuwesyaMonika Jenemark21Stenungsund SuwisaJeannette Linkenheil22Basel TaylandiyaUnchulee Chaisuwan20Bangkok Timog KoreaChang Sun-ja21Seoul Trinidad at TobagoMaria Octavia Chung18San Fernando TsipreParthenopi Vasiliadou18Limassol TurkiyaFunda Ayloglu20Istanbul UrugwayAna Claudia Carriquiry19Montevideo

 Mga tala 

 Mga sanggunian 

 Panlabas na kawing 

Kategorya:Miss World
Kategorya:1980